laion/Wikipedia-Exotic huggingface dataset:
ארנסט לודוויג השני, דוכס סקסוניה-מיינינגן

ארנסט לודוויג השני, דוכס סקסוניה-מיינינגן (בגרמנית: Ernst Ludwig II, von Sachsen-Meiningen;‏ 8 באוגוסט 1709 – 24 בפברואר 1729) היה דוכס סקסוניה-מיינינגן בין השנים 1724–1729. ארנסט לודוויג נולד ב-8 באוגוסט 1709 בקובורג שהשתייכה לדוכסות סקסוניה-קובורג, לארנסט לודוויג הראשון, דוכס סקסוניה-מיינינגן, ולדורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס. בשנת 1724 מת אחיו יוזף ברנהרד, נסיך הכתר של סקסוניה-מיינינגן, וארנסט לודוויג מונה לנסיך הכתר. שבעה חודשים לאחר מכן מת אביו ארנסט לודוויג הראשון, דוכס סקסוניה-מיינינגן, וארנסט לודוויג עלה לשלטון במקומו, אולם מכיוון שהיה קטין, מונו דודיו פרידריך וילהלם ואנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן. מדיה וקבצים בנושא ארנסט לודוויג השני, דוכס סקסוניה-מיינינגן בוויקישיתוף
קרל פרידריך, דוכס סקסוניה-מיינינגן

ארנסט לודוויג השני, דוכס סקסוניה-מיינינגן (בגרמנית: Karl Friedrich, von Sachsen-Meiningen;‏ 18 ביולי 1712 – 28 במרץ 1743) היה דוכס סקסוניה-מיינינגן בין השנים 1729–1743. קרל פרידריך נולד ב-18 ביולי 1712 במיינינגן שהשתייכה לדוכסות סקסוניה-מיינינגן, לארנסט לודוויג הראשון, דוכס סקסוניה-מיינינגן, ולדורותיאה מריה מסקסוניה-גותה-אלטנבורג, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס. בשנת 1724 מת אחיו יוזף ברנהרד, נסיך הכתר של סקסוניה-מיינינגן, ואחיו ארנסט לודוויג מונה לנסיך הכתר. שבעה חודשים לאחר מכן מת אביו ארנסט לודוויג הראשון, דוכס סקסוניה-מיינינגן, וארנסט לודוויג עלה לשלטון במקומו, אולם מכיוון שהיה קטין, מונו דודיו פרידריך וילהלם ואנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון קרל פרידריך, תוך שדודיו ממשיכים לכהן כעוצרים עד לשנת 1733. קרל פרידריך לא נישא ולא היו לו ילדים, ומשום כך לאחר מותו ב-28 במרץ 1743, עלה לשלטון במקומו דודו פרידריך וילהלם, דוכס סקסוניה-מיינינגן. מדיה וקבצים בנושא קרל פרידריך, דוכס סקסוניה-מיינינגן בוויקישיתוף
פרידריך וילהלם, דוכס סקסוניה-מיינינגן

פרידריך וילהלם, דוכס סקסוניה-מיינינגן (בגרמנית: Friedrich Wilhelm, von Sachsen-Meiningen;‏ 16 בפברואר 1679 – 10 במרץ 1746) היה דוכס סקסוניה-מיינינגן בין השנים 1743–1746. ארנסט לודוויג נולד ב-16 בפברואר 1679 באיכטרסהאוזן שהשתייכה לדוכסות סקסוניה-גותה, לברנהרד, נסיך סקסוניה-גותה, ולמריה הדוויג מהסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה. לאחר מותו של סבו ארנסט הראשון, דוכס סקסוניה-גותה בשנת 1675 שלטו אביו ברנהרד ודודיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. בשנת 1706 מת אביו ברנהרד הראשון, דוכס סקסוניה-מיינינגן, ואחיו ארנסט לודוויג הראשון, דוכס סקסוניה-מיינינגן עלה לשלטון במקומו. מכיוון שאביו לא ציווה שהוא יירש לבדו, היו אמורים פרידריך וילהלם ואחיו אנטון אולריך לרשת עם ארנסט לודוויג את השלטון במשותף. אולם ארנסט לודוויג חתם עמם על הסכם, ולפיו הם ויתרו על השלטון בעד לתמורה ממונית. בשנת 1724 מת אחיו ארנסט לודוויג הראשון, דוכס סקסוניה-מיינינגן, ובנו ארנסט לודוויג השני, דוכס סקסוניה-מיינינגן עלה לשלטון במקומו, אולם מכיוון שהיה קטין, מונו פרידריך וילהלם ואחיו אנטון אולריך לעוצרי הדוכסות. ב-24 בפברואר 1729 מת ארנסט לודוויג, ובמקומו עלה לשלטון אחיו קרל פרידריך, דוכס סקסוניה-מיינינגן, תוך שפרידריך וילהלם ואנטון אולריך ממשיכים לכהן כעוצרים עד לשנת 1733. בשנת 1743 מת קרל פרידריך ללא ילדים, ופרידריך וילהלם עלה לשלטון במקומו. פרידריך וילהלם לא נישא ולא היו לו ילדים, ומשום כך לאחר מותו ב-10 במרץ 1746, עלה לשלטון במקומו אחיו למחצה אנטון אולריך, דוכס סקסוניה-מיינינגן. מדיה וקבצים בנושא פרידריך וילהלם, דוכס סקסוניה-מיינינגן בוויקישיתוף
תאוריית דה ברויי-בוהם

תאוריית דה ברויי-בוהם (באנגלית: De Broglie–Bohm theory), הידועה גם בשם מכניקה בוהמית, ו-הפירוש של בוהם למכניקת הקוונטים, היא פירוש למכניקת הקוונטים והיא תאוריה של משתנים חבויים. בנוסף לפונקציית הגל המוכרת ממכניקת הקוונטים, אשר קיימת על פני מרחב כל הקונפיגורציות האפשריות, על פי תאוריה זו קיימות גם קונפיגורציות אשר קבועות גם בלי שהן נצפות או נמדדות. הפיתוח של קונפיגורציית בזמן (משמע המיקומים של כל החלקיקים בקונפיגורציה) נקבעים על ידי פונקציה מכוונת התלויה בפונקציית הגל, ופונקציית הגל מתפתחת בזמן לפי משוואת שרדינגר. התאוריה נקראת על שמם של לואי דה ברויי (1892–1987) ודייוויד בוהם (1917–1992). התאוריה פותחה לראשונה בשנות ה-20 על ידי דה-ברויי, אשר לבסוף שוכנע לעזוב את התאוריה לטובת פרשנות קופנהגן של מכניקת הקוונטים, שהייתה ונשארה היום הפרשנות המקובלת על רוב הפיזיקאיים. בשנת 1952, לאחר שמאס בשמרנות שרווחה בקרב הפיזיקאיים באותה תקופה, גילה דייוויד בוהם את התאוריה של דה-ברויי מחדש. הרעיונות של בוהם לא קיבלו באותה עת הכרה רחבה, הן בגלל סיבות אישיות הקשורות לבוהם עצמו והן עקב התנגדות המבוססת על טיעונים פיזיקליים. פיזיקאים תאורטיים לא הסכימו לקבל את התאוריה, בעיקר עקב אופייה הנונלוקאלי. משפט בל (1964) קיבל השראה כאשר ג'ון סטיוארט בל גילה את עבודותיו של דייוויד בוהם, ותהה האם ניתן להיפטר מהנונלוקאליות הגלויה של התאוריה. החל משנות ה-90 של המאה ה-20 התעורר עניין חדש בתאוריה וכיום יש מספר קבוצות העובדות על ניסוח הרחבות לתאוריית דה ברויי-בוהם. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הולמר איולפסון

הולמר ארן איולפסון (באיסלנדית: Hólmar Örn Eyjólfsson; נולד ב-6 באוגוסט 1990) הוא כדורגלן איסלנדי המשחק בעמדת הבלם בוואלור ובנבחרת איסלנד. איולפסון, בנו של שחקן העבר והמאמן איולפור סבריסון, החל את הקריירה ב-HK ושיחק במדי הקבוצה הבוגרת של המועדון כבר בגיל 16. בשנת 2007 נבחר לכדורגלן הצעיר של השנה באיסלנד. באותה שנה נמנה עם סגל נבחרת איסלנד לאליפות אירופה עד גיל 17 ובמהלך הטורניר שיחק בעיקר כקשר. בהמשך הקריירה הוצב מעת לעת בקבוצות שבהן שיחק גם בעמדת המגן הימני. ב-2008, עוד בטרם מלאו לו 18 שנים, עבר איולפסון לווסטהאם יונייטד ושיחק בקבוצת הנוער של המועדון. שנה לאחר מכן הושאל לצ'לטנהאם טאון מהליגה הרביעית באנגליה ולאחר מספר חודשים עבר לרוסלארה מליגת העל הבלגית. בתום עונת 2009/2010 נשרה רוסלארה לליגה השנייה ואיולפסון שב לווסטהאם. הוא חזר אמנם לשחק בקבוצת הנוער אך נמנה עם סגל הקבוצה הבוגרת במספר משחקי ליגה. ב-2011 עבר לבוכום מהבונדסליגה השנייה. משמיעט לשחק במדי הקבוצה, עבר איולפסון ב-2014 לרוזנבורג מליגת העל הנורווגית, ובשתי עונותיו בקבוצה זכה עמה בשני דאבלים והעפיל לשלב הבתים של הליגה האירופית בעונת 2015/16. בדצמבר 2016, תום העונה בליגה הנורווגית ואמצע העונה בליגת העל הישראלית, נמכר למכבי חיפה תמורת מיליון יורו. אחרי עונה לא טובה במכבי חיפה הושאל הבלם ללבסקי סופיה ל-4 שנים. ב-15 במאי 2018 חתם הולמאר רשמית בלבסקי סופיה. ב-19 בספטמבר 2020 חזר לרוזנברג וחתם לשלוש שנים. במאי 2012 זומן לראשונה לסגל נבחרת איסלנד ואת הופעת הבכורה ערך ב-30 במאי כשנכנס כמחליף בהפסד 3:2 לנבחרת שוודיה. מדיה וקבצים בנושא הולמר איולפסון בוויקישיתוף הולמר איולפסון, ברשת החברתית אקס (טוויטר) הולמר איולפסון, ברשת החברתית אינסטגרם הולמר איולפסון, באתר ההתאחדות לכדורגל בישראל הולמר איולפסון, באתר Transfermarkt הולמר איולפסון, באתר Fussballdaten.de (בגרמנית) הולמר איולפסון, באתר Soccerway הולמר איולפסון, באתר WorldFootball.net הולמר איולפסון, באתר National Football Teams הולמר איולפסון, באתר FootballDatabase.eu הולמר ארן איולפסון, באתר אופ"א הבלם, הולמאר איולפסון, חתם ל-4.5 שנים, באתר הרשמי של מכבי חיפה, 23 בדצמבר 2016 מכבי חיפה תממן את רוב שכרו של הולמר איולפסון בלבסקי סופיה, באתר כלבו – חיפה והקריות, ‏2017-08-24 מכבי חיפה מכרה את הולמר איולפסון ללבסקי סופיה. רדיו חיפה. 16 במאי 2018 ‏רגילון עבר לטוטנהאם, אאואר במו"מ עם ארסנל, באתר ספורט1, 19 בספטמבר 2020
מיכאל בלה

מיכאל בלה (בגרמנית: Michael Bella; נולד ב-29 בספטמבר 1945 בדיסבורג שבגרמניה) הוא כדורגלן עבר גרמני ששיחק לאורך כל הקריירה בדיסבורג בעמדת המגן, ונחשב כשיאן ההופעות של המועדון בבונדסליגה בכל הזמנים. לבלה ארבע הופעות במדי נבחרת גרמניה המערבית, עמה זכה ביורו 1972 על אף שרק נכלל בסגל ולא שותף כלל בטורניר. בלה גדל בנוער של דיסבורג, כאשר הקבוצה עוד נקראה SV מיידריכר. את הופעת הבכורה בקבוצה הבוגרת בבונדסליגה ערך בלה בתיקו 2-2 מול הרטה ברלין במרץ 1965. עד לתום עונה זו ערך הופעה אחת נוספת, בה בישל שערבניצחון 3-2 על בורוסיה דורטמונד. החל מאמצע עונת 1965/66 תפס בלה מקום קבוע בהרכב מיידריכר, והבקיע את שערו הראשון במדי הקבוצה הבוגרת בניצחון 5-2 על שטוטגרט במחזור ה-19 של העונה. בלה הגיע עם הקבוצה לגמר הגביע הגרמני, בו הפסידה מיידריכר 4-2 לבאיירן מינכן. בלה שיחק בגמר זה 90 דקות. בתום עונה זו שינתה מיידריכר את שמה לדיסבורג, ובלה המשיך לשחק בהרכב הקבוצה באופן קבוע במשך 12 עונות נוספות, כאשר דיסבורג נעה בתקופה זו בין אמצע לתחתית הטבלה בבונדסליגה. בעונת 1974/75 הגיע בלה עם דיסבורג לגמר הגביע הגרמני בפעם השנייה בקריירה, ושיחק 90 דקות בגמר בו הפסידה הקבוצה 1-0 לאיינטרכט פרנקפורט משער של קרל היינץ קורבל. בלה שיתף פעולה בתקופה זו עם דטלף פירזיג ועם ברנרד דיץ בהגנת הקבוצה. בעונת 1975/76 השתתף בלה עם דיסבורג בגביע אופ"א, שם הודחה הקבוצה בסיבוב השני על ידי לבסקי סופיה. בתום עונת 1977/78 פרש בלה ממשחק פעיל, לאחר שערך 405 הופעות ליגה ב-14 עונות, והבקיע 13 שערי ליגה במדי דיסבורג. בלה ערך את הופעת הבכורה שלו במדי נבחרת גרמניה המערבית בדצמבר 1968, בהפסד 2-1 לנבחרת צ'ילה במשחק ידידות. לאחר מכן קיים בלה עוד שתי הופעות במשחקי ידידות. הופעתו היחידה של בלה במשחק רשמי נערכה במסגרת מוקדמות יורו 1972, כאשר נכנס כמחליף בניצחון 1-0 על נבחרת אלבניה. בדיעבד, הייתה זו הופעתו הרביעית והאחרונה של בלה במדים הלאומיים. גרמניה המערבית ובלה העפילו ליורו 1972, ובלה נכלל בסגל הנבחרת שזכתה בתואר לאחר ניצחון 3-0 בגמר על נבחרת ברית המועצות, אך לא שותף כלל בטורניר. עם נבחרת גרמניה המערבית: יורו 1972 מיכאל בלה, באתר Transfermarkt מיכאל בלה, באתר Fussballdaten.de (בגרמנית) מיכאל בלה, באתר WorldFootball.net מיכאל בלה, באתר National Football Teams מיכאל בלה, באתר FootballDatabase.eu טבלת שיאני ההופעות של דיסבורג בבונדסליגה באתר worldfootball.net
עונת 1946/1947 בלה ליגה

עונת 1946/1947 הייתה העונה ה-16 של לה ליגה שהיא הליגה הספרדית הבכירה בכדורגל. העונה החלה ב-22 בספטמבר 1946 והסתיימה ב-23 באפריל 1947. הליגה כללה 14 קבוצות. מליגת המשנה עלו דפורטיבו לה קורוניה, וריאל מורסיה. ולנסיה זכתה בתואר בפעם השלישית בתולדות המועדון. תלמו סארה מאתלטיק בילבאו שכבש 33 שערים ב-24 משחקים זכה בתואר מלך השערים בפעם השלישית ברציפות. בהתאם לנתוני עיתון ספורט MARCA הוא כבש 34 שערים. דפורטיבו לה קורוניה וקסטליון ירדו לליגת משנה בסוף העונה.ריאל מורסיה שיחקה במשחקי מעבר ולאחר הפסד ירדה לליגת המשנה. בהתאם לנתונים הרשמיים של LFP תלמו סארה מאתלטיק בילבאו כבש 34 שערים ב-24 משחקים. הוא זכה בתואר מלך השערים בפעם השלישית ברציפות. ריימונדו לזמה מאתלטיק בילבאו היה השוער הטוב של העונה. הוא ספג 29 שערים ב-23 משחקים. נתונים מפורטים מאתר rsssf נתונים מפורטים מאתר bdfutbol
קתרין שלזינגר

קתרין שלזינגר (באנגלית: Katharine Schlesinger) היא שחקנית בריטית. שלזינגר היא אחייניתו של במאי הקולנוע ג'ון שלזינגר ובת אחייניתה של השחקנית דיים פגי אשקרופט. היא כיכבה בדמות קתרין מורלנד בעיבוד משנת 1986 לרומן "מנזר נורת'אנגר" מאת ג'יין אוסטן. הופעותיה בתיאטרון עד שנות תשעים של המאה העשרים היו בהצגות הבאות: "רומיאו ויוליה" בתיאטרון שפילד קרוסיבל. "אגנס של אלוהים", "Stags and Hens", ו-"Fair Stood the Wind for France" בתיאטרון רויאל נורת'האמפטון. "The Marvellous Land of Oz" בתיאטרון לידס פלייהאוס. "The Little Heroine" מאת נל דאן בתיאטרון נופילד בסאות'המפטון. "חלום ליל קיץ", "נשות וינדזור העליזות" ו-"Bashville" בתיאטרון הפתוח בריג'נטס פארק (1984). "The Secret Diary of Adrian Mole" בתיאטרון וינדהם (דצמבר 1984). "שלוש אחיות" בתיאטרון גריניץ' (מרץ 1987) ובתיאטרון אלברי (יוני 1987). "The Living Room" בתיאטרון רויאלטי (אוקטובר 1987). ב-1988 שיחקה שלזינגר בהופעת בכורה בתיאטרון הלאומי בתפקיד גרייס ולבורן במחזה "Bartholomew Fair" מאת בן ג'ונסון. ב-1989 הופיעה בתפקיד חאסינטה (Jacinta) בהפקה מחודשת של המחזה "מעיין הכבשים" מאת לופה דה וגה בתיאטרון קוטסלו. בנובמבר 1989 שיחקה שוב בתיאטרון הלאומי בתפקיד ראשי בעיבוד של סטיבן ברקוף למחזה "סלומה" מאת אוסקר ויילד. בינואר 1990 הועברה ההפקה לתיאטרון פיניקס. בפברואר 1991 הופיעה שלזינגר בתיאטרון רויאל קורט במחזות במסגרת פסטיבל כותבים צעירים. שלזינגר השתתפה בהקלטה של המחזות "עמל אהבה לשווא" ו"הנרי השמיני" מאת ויליאם שייקספיר. ב-1989 הופיעה שלזינגר בסיפור "Ghost Light" מתוך סדרת המדע בדיוני "דוקטור הו", ושרה בו את השיר "That's the Way to the Zoo". קתרין שלזינגר, במסד הנתונים הקולנועיים IMDb (באנגלית) Katharine Schlesinger Drama SCHLESINGER, Katharine, BFI The Audiobook Experts - Australia and international
עונת 1947/1948 בלה ליגה

עונת 1947/1948 הייתה העונה ה-17 של לה ליגה שהיא הליגה הספרדית הבכירה בכדורגל. העונה החלה ב-21 בספטמבר 1947 והסתיימה ב-11 באפריל 1948. הליגה כללה 14 קבוצות. מליגת המשנה עלו ז'ימנסטיק טרגונה, אלקויאנו וריאל סוסיאדד. ברצלונה זכתה בתואר בפעם השלישית בתולדות המועדון. ריאל סוסיאדד וספורטינג חיחון ירדו לליגת משנה בסוף העונה. בהתאם לנתונים הרשמיים של LFP פהיניו, סלטה ויגו כבש 21 שערים ב-22 משחקים זכה בתואר מלך השערים. בהתאם לנתוני עיתון ספרט MARCA הוא כבש 23 שערים. חואן סמבודיו ולסקו מברצלונה היה השוער הטוב של העונה. הוא ספג 31 שערים ב-26 משחקים. מדיה וקבצים בנושא עונת 1947/1948 בלה ליגה בוויקישיתוף נתונים מפורטים מאתר rsssf נתונים מפורטים מאתר bdfutbol
עונת 1948/1949 בלה ליגה

עונת 1948/1949 הייתה העונה ה-18 של לה ליגה שהיא הליגה הספרדית הבכירה בכדורגל. העונה החלה ב-12 בספטמבר 1948 והסתיימה ב-17 באפריל 1949. הליגה כללה 14 קבוצות. מליגת המשנה עלו דפורטיבו לה קורוניה וריאל ואיאדוליד. ברצלונה זכתה בתואר עונה השנייה ברציפות, בפעם הרביעית בתולדות המועדון. ססאר רודריגס אלברס, ברצלונה שכבש 28 שערים ב-24 משחקים זכה בתואר מלך השערים אלקויאנו וסבאדל ירדו לליגת משנה בסוף העונה. בהתאם לנתונים הרשמיים של LFP ססאר רודריגס אלברס, ברצלונה כבש 27 שערים ב-24 משחקים. הוא זכה בתואר מלך השערים בהתאם לנתוני עיתון ספרט MARCA הוא כבש 28 שערים. מרסל דומינגו (צרפת) מברצלונה היה השוער הטוב של העונה. הוא ספג 28 שערים ב-24 משחקים. זו הייתה הפעם הראשונה ששוער לא ספרדי זכה בתואר. נתונים מפורטים מאתר rsssf נתונים מפורטים מאתר bdfutbol
דחליל (פירושונים)

האם התכוונתם ל... דחליל – בובה שאמורה להבריח ציפורים משדות חקלאיים ומגינות דחליל (כשל לוגי) – נקודת מבט שנוצרה במכוון כדי להביס בקלות טיעון דחליל (כתב עת) – כתב עת סאטירי שפעל בישראל בשנת 1953 הדחליל – דמות בדיונית מתוך "הקוסם מארץ עוץ" הדחליל (קומיקס) – דמות בדיונית של נבל-על המופיעה בחוברות הקומיקס באטמן של DC קומיקס הדחליל (סרט, 2000) – סרט הנפשה משנת 2000 שהופץ על ידי האחים וורנר איש קש (פירושונים)
פרידריך וילהלם השני, דוכס סקסוניה-אלטנבורג

פרידריך וילהלם השני, דוכס סקסוניה-אלטנבורג (בגרמנית: Friedrich Wilhelm II, von Sachsen-Altenburg;‏ 12 בפברואר 1603 – 22 באפריל 1669) היה דוכס של סקסוניה-אלטנבורג בין השנים 1639–1669. פרידריך וילהלם נולד ב-12 בפברואר 1603 בויימאר שהשתייכה לדוכסות סקסוניה-ויימאר, לפרידריך וילהלם הראשון, דוכס סקסוניה-ויימאר ולאנה מריה, רוזנת פפאלץ-נויבורג, בתו של פיליפ לודוויג, רוזן פפאלץ-נויבורג. לאחר מותו של אביו פרידריך וילהלם הראשון, דוכס סקסוניה-ויימאר בשנת 1602, חולקה דוכסות ויימאר בין דודו יוהאן השני, דוכס סקסוניה-ויימאר ובין אחיו יוהאן פיליפ, דוכס סקסוניה-אלטנבורג. בשנת 1639 מת אחיו יוהאן פיליפ, דוכס סקסוניה-אלטנבורג, ופרידריך וילהלם עלה לשלטון במקומו. בשנת 1660 הרחיב פרידריך וילהלם את גבולות הדוכסות, ובשנת 1664 בנה בקתת ציד בפלומלסהיין. ב-22 באפריל 1669 מת פרידריך וילהלם, ובנו פרידריך וילהלם השלישי, דוכס סקסוניה-אלטנבורג עלה לשלטון במקומו, תוך שגיסיו יוהאן גאורג השני, הנסיך הבוחר מסקסוניה ומוריץ, דוכס סקסוניה-צייץ משמשים כעוצרים. ב-18 בספטמבר 1638 התחתן פרידריך וילהלם עם סופיה אליזבת מברנדנבורג, בתם של כריסטאן וילהלם מברנדנבורג ודורותיאה מבראונשווייג-וולפנביטל, אך לא נולדו לו ממנה ילדים. ב-11 באוקטובר 1652 התחתן פרידריך וילהלם עם מגדלנה זיבילה מסקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה, ממנה נולדו לו 3 ילדים: כריסטיאן (1654–1663) יוהנה מגדלנה מסקסוניה-אלטנבורג (1656–1686), התחתנה עם יוהאן אדולף הראשון, דוכס סקסוניה-וייסנפלס פרידריך וילהלם השלישי, דוכס סקסוניה-אלטנבורג (1657–1672) מדיה וקבצים בנושא פרידריך וילהלם השני, דוכס סקסוניה-אלטנבורג בוויקישיתוף פרידריך וילהלם השני, דוכס סקסוניה-אלטנבורג, באתר "Find a Grave" (באנגלית)
DCS1000

DCS1000 (נקראה בהתחלה Carnivore) הייתה תוכנה בשימוש ה-FBI ושימשה לצורך ניטור דואר אלקטרוני והתקשרויות אחרות. היא המשתמשה ברכיב תוכנה מסוג רחרחן, שעבר התאמה לצורכי ניטור תעבורת רשת של משתמשים. התוכנה נוצרה תחת השם Carnivore (קרניבור) באוקטובר 1997, בהמשך שונה שמה ל-DCS1000, ובשנת 2005 הוחלפה בתוכנות קנייניות משופרות יותר, כמו NarusInsight. מקור התוכנה היה בתוכנה ישנה יותר שנקראה Omnivore. DCS1000, באתר אנציקלופדיה בריטניקה (באנגלית) EPIC collection of documents on Carnivore Carnivore Software Official Website "FBI Ditches Carnivore Surveillance System" ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
Dishfire

Dishfire היא תוכנה לאיסוף מידע ומסד נתונים המופעלת על ידי רשויות הריגול NSA האמריקאית וה-GCHQ הבריטית. היא אוספת מאות מיליוני הודעות טקסט מדי יום בכל העולם. תוכנה דומה ל-Dishfire נקראת Prefer. קיום המערכת נחשף בשנת 2014 במסמכים שהודלפו על ידי אדוארד סנודן. על פי המסמכים של סנודן ה-GCHQ מסתמך על פרצה משפטית בחוק, ובהתאם לכך משתמש באופן חופשי במידע שנצבר במסד הנתונים. מצגת המוגדרת כ"סודית מאד" הכוללת מידע על ה-Dishfire כל יום בסביבות 200 מיליון הודעות טקסט נכנסות למערכת דיאגרמה המראה כיצד מאגרי הנתונים במערכת מעובדים "NSA collects millions of text messages daily in 'untargeted' global sweep". "Report: NSA 'collected 200m texts per day'" ערך זה הוא קצרמר בנושא תוכנה ובנושא ארצות הברית. אתם מוזמנים לתרום לוויקיפדיה ולהרחיב אותו.
שח-דקלים

שח-דקלים (שם מדעי: Dulus dominicus) היא ציפור שיר האנדמית לאי היספניולה (ולמדינות האיטי והרפובליקה הדומיניקנית) והיא הציפור היחידה במשפחת שחי-דקלים (Dulidae). ציפור זו היא הציפור הלאומית של הרפובליקה הדומיניקנית. אורכו של שח-הדלקים 20 ס"מ ולו נוצות חומות-זית בגבם ובכנפיהם ובטנם לבנה ומפוספסת בחום. הזנב ואזור השת ירוקים בהירים והראש שחור עם עיניים אדומות ומקור צהוב נוקשה. אין הבדלים רבים בין שני המינים. הוא חי באי היספניולה ובכמה איים סמוכים ומצוי בסוואנות בעלות מעט עצים או דקלים. הוא מצוי גם באזורים עירוניים בעלי מעט עצים ודקלים. מזונו העיקרי הוא פירות ופרחים שונים, בעיקר של מיני דקלים, של העץ Bursera simaruba ושל סחלבים מטפסים. מדיה וקבצים בנושא שח-דקלים בוויקישיתוף שח-דקלים, באתר ITIS (באנגלית) שח-דקלים, באתר NCBI (באנגלית) שח-דקלים, באתר Animal Diversity Web (באנגלית) שח-דקלים, באתר האנציקלופדיה של החיים (באנגלית) שח-דקלים, באתר GBIF (באנגלית) שח-דקלים, באתר אנציקלופדיה בריטניקה (באנגלית) שח-דקלים באתר הרשימה האדומה של IUCN
חטפיות פיה

חטפיות פיה (שם מדעי: Stenostiridae) היא משפחה קטנה של ציפורי שיר הקרובה לחטפיתיים ובעבר נחשבה לחלק ממשפחה זו אך הופרדה ממנה. למעשה המשפחה מקורבת יותר לסבכיים מאשר לחטפיות וגם לירגזיים ולמשפחה Remizidae. הם נחשבו קרובים גם למונרכיתיים ולזנבני המניפה. אלו ציפורים קטנות בעלי מקור דק וראשים גדולים, החיים בעיקר באפריקה אך כמה מינים חיים בדרום-מזרח אסיה. כמו החטפיות האמיתיות הם ניזונים בעיקר מחרקים שהם חוטפים במעופם. משפחת חטפיות פיה (Stenostiridae) סוג ומין יחיד Stenostira scita סוג Elminia מין Elminia longicauda מין Elminia albicauda מין Elminia nigromitrata מין Elminia albiventris מין Elminia albonotata סוג ומין יחיד Chelidorhynx hypoxantha סוג Culicicapa מין Culicicapa ceylonensis מין Culicicapa helianthea הסוג Myioparus שויך למשפחה בעבר. מדיה וקבצים בנושא חטפיות פיה בוויקישיתוף חטפיות פיה, באתר ITIS (באנגלית) חטפיות פיה, באתר NCBI (באנגלית) חטפיות פיה, באתר האנציקלופדיה של החיים (באנגלית) חטפיות פיה, באתר GBIF (באנגלית)
קונקורדט וורמס

קונקורדט וורמס (בלטינית: Concordatum Wormatiense), המכונה גם Calixtinum Pactum, היה הסכם שנחתם ב-23 בספטמבר 1122, סמוך לעיר וורמס, בין האפיפיור קליקסטוס השני לבין היינריך החמישי, קיסר האימפריה הרומית הקדושה. קונקורדט זה הביא לסיום השלב הראשון של מאבק האינווסטיטורה בין האפיפיורות לקיסרי האימפריה הרומית הקדושה. שני הצדדים לא הצליחו למצוא נוסח מוסכם ששניהם יחתמו עליו, וההסכם יצא בשתי הצהרות נפרדות, האחת של הקיסר והאחרת של האפיפיור, כאשר בכל אחת מהן מצהיר הדובר על התחייבויותיו כלפי הצד השני. על פי תנאי ההסכם, בחירתם של בישופים ואבות מנזרים בשטחי גרמניה צריכה להתקיים בנוכחות של הקיסר (או נציגו) כבורר עבור המועמד הראוי ביותר בין צדדי מחלוקת אפשרית, ללא סימוניה, ובכך נשמר לקיסר תפקיד מכריע בבחירת בעלי שליטה טריטוריאלית גדולים באימפריה. בממלכת בורגונדי (אנ') ובממלכת איטליה (האימפריה הרומית הקדושה) היה על הקיסר להעביר את סמלי השלטון בתוך שישה חודשים, ובכך איבד את השפעתו על מינוי בישופים. אחת התוצאות של הסכם זה היא הנאמנות הכפולה של הבישופים שהיו תחת שלטון הקיסר. מבחינה דתית נאמנותם נתונה לאפיפיור (וכך גם מבחינת שמירה על האינטרסים הארציים שלו) ועל כך מעידים טבעת הכמורה ומטה הכהונה שלהם, ומבחינה מדינית כשליטי טריטוריות נאמנותם היא לקיסר וכן עליהם כווסאלים של הקיסר לעמוד לרשותו ככוח צבאי ועל כך מעיד השרביט שקיבלו מהקיסר או נציגו. קיסרים מאוחרים יותר ראו בהסכם זה הרשאה לגבות מיסים מדיוקסיות שנוהלו על ידי בישופים והצהרה כי האפיפיור אינו סמכות עבורם בנושאים מדיניים. ההסכם אושרר על ידי ועידת לטראנו הראשונה ב-1123. ועידת לטראנו הראשונה מדיה וקבצים בנושא קונקורדט וורמס בוויקישיתוף קונקורדט וורמס, באתר אנציקלופדיה בריטניקה (באנגלית) שני הטקסטים (מתורגמים לאנגלית)
בברי אדמה

בברי אדמה (שם מדעי: Pellorneidae) היא משפחה של ציפורי שיר הקרובה לטימליים ובעבר הייתה תת-משפחה שלה אך הופרדה ממנה. ציפורים אלה חיים באזורים הטרופיים בעולם הישן ובעיקר בדרום אסיה ובדרום-מזרח אסיה. הם מזכירים במראם קיכליים, עורבנים או סבכיים. אלו ציפורים בגודל בינוני המצויים רוב הזמן על הקרקע והם בעלי רגליים חזקות ואצבעות ארוכות. הם מגוונים בצבעם, כשהרוב חומים-בהירים אך בעלי נוצות רכות ואין להם הרבה קישוטים. הם בעלי כנפיים מעוגלות וראשים כהים עם עיניים גדולות. הם חיים ביערות, ביצות וערבות וגם באזורים יבשים יותר. מזונם העיקרי הוא חרקים אך גם כמה פירות והמינים הגדולים יאכלו גם חולייתנים קטנים. Alcippe - לעיתים משוייכת למשפחה עצמאית Ptilocichla Napothera Gampsorhynchus סוג ומין יחיד Ptyrticus turdinus Illadopsis Jabouilleia Rimator Malacocincla Malacopteron Trichastoma סוג ומין יחיד Kenopia striata Graminicola Pellorneum מדיה וקבצים בנושא בברי אדמה בוויקישיתוף בברי אדמה, באתר ITIS (באנגלית) בברי אדמה, באתר NCBI (באנגלית) בברי אדמה, באתר האנציקלופדיה של החיים (באנגלית) בברי אדמה, באתר GBIF (באנגלית) ניו יורק טיימס, ציפור שלא נראתה במשך 170 שנה הופיעה מחדש ביערות אינדונזיה, באתר הארץ, 3 במרץ 2021 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
עונת 1949/1950 בלה ליגה

עונת 1949/1950 הייתה העונה ה-19 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1949 והסתיימה ב-23 באפריל 1950. הליגה כללה 14 קבוצות. מליגת המשנה עלו מאלגה וריאל סוסיאדד. אתלטיקו מדריד זכתה בתואר וזאת בפעם השלישית בתולדות המועדון. תלמו סארה, אתלטיק בילבאו שכבש 25 שערים ב-30 משחקים זכה בתואר מלך השערים בפעם הרביעית. ז'ימנסטיק טרגונה וריאל אוביידו ירדו לליגת משנה בסוף העונה. בהתאם לנתונים הרשמיים של LFP תלמו סארה, אתלטיק בילבאו כבש 24 שערים ב-2630 משחקים. הוא זכה בתואר מלך השערים בפעם הרביעית. בהתאם לנתוני עיתון ספרט MARCA הוא כבש 25 שערים. חואן אקוניה מדפורטיבו לה קורוניה היה השוער הטוב של העונה. הוא ספג 29 שערים ב-22 משחקים. זו הייתה הפעם השלישית שהוא זכה בתואר. נתונים מפורטים מאתר rsssf נתונים מפורטים מאתר bdfutbol
עץ (פירושונים)

האם התכוונתם ל... עץ – סוג של צמח עץ (חומר גלם) – חומר גלם חשוב, בעיקר בתעשיית הרהיטים העץ בשירות האדם – שימושי האדם בעצים עץ (תרשים) – תרשים המתאר את מבנהו של עצם בעל מבנה היררכי עץ (תורת הגרפים) – מושג חשוב בתורת הגרפים עץ כשל – עץ בעזרתו ניתן לנתח סיכונים לכשל עץ משפחה – גנאלוגיה, מדע העוסק בחקר אילן יוחסין, חקר השתלשלות הדורות עץ החלטה – שיטה של למידת מכונה מונחית, המאפשרת ניבוי וסיווג מידע בני תורה (מפלגה) – מפלגה מונציפאלית המזוהה עם האותיות עץ
טיסה 209 של אפריקייה איירווייז

טיסה 209 של אפריקייה איירווייז הייתה טיסת נוסעים פנימית בתוך לוב, מסבהא אל טריפולי, שנחטפה ב-23 בדצמבר 2016 אל נמל התעופה הבין-לאומי מלטה שבלואה, מלטה. על המטוס היו 116 אנשים, מתוכם 109 נוסעים ו-7 אנשי צוות. המטוס נחטף על ידי שני טרוריסטים שהזדהו כתומכי מועמר קדאפי, שליטה הדיקטטורי של לוב בעבר, ודרשו בין היתר את שחרור בנו, סיף אל-אסלאם קדאפי, ממעצר בית. החוטפים איימו לפוצץ את המטוס ברימוני יד אם דרישותיהם לא תעננה. מאוחר יותר פורסם כי הרימונים היו רימוני דמה. לאחר מעט יותר מ-4 שעות, שוחררו כל בני הערובה שעל המטוס ונעצרו חוטפיו. טיסה 181 של איג'יפטאייר Harley Tamplin, Plane hijacking interrupts film crew shooting fake plane hijacking, Metro.co.uk, ‏23 December 2016